Hierdie artikel is oor die 1943-opstand in die Warskou-ghetto. Vir ander opstandings met 'n soortgelyke naam, sien Warskou-opstand (dubbelsinnig).
Ferdinand von Sammern-Frankenegg (aanvanklik)
Offisiële daaglikse gemiddeld van 2 090, insluitende 821 Waffen-SS
Omstreeks 600 ŻOB en omstreeks 400 ŻZW-vegters (aanvanklik)
Offisieel 16 dood, 86 gewond volgens die Stroop Verslag; ander skat 'n totaal van 300+ sedert 18 Januarie, insluitende 'n aantal Joodse medewerkers.
Omtrent 13 000 is op die plek dood, die meeste is na uitwissingskampe gedeporteer; 'n totaal van 56 065 word gereken (gevang en vermoor) volgens Stroop se verslag.
Die belangrike voorloper van die hoofgeveg was 'n gewapende opstand teen die Duitsers en hulle Joodse medewerkers wat begin het op 18 Januarie 1943. Die hoofgeveg het geduur van 19 April 1943, tot 16 Mei van dieselfde jaar, toe 'n vasbytende, maar swak gewapende en sleg voorsiende weerstandsbeweging uiteindelik deur SS-Gruppenführer (toe Brigadeführer) Jürgen Stroop verslaan is.
Aan die begin van 1940 het die Nazi's daarop gekonsentreer om die Pools-Joodse bevolking van oor die 3-miljoen in 'n aantal uiters beknopte ghettos in verskeie Poolse stede te plaas. Die grootste hiervan was die Warskou Ghetto, wat oor die 380 000 mense in 'n beknopte area in die middel van die stad gehuisves het. Die ghetto is op 16 November 1940, deur die Duitsers ommuurd en van die buitewêreld afgesluit. Duisende Jode het gesterf as gevolg van wydverspreide siekte of uithongering nog voor die Nazi's begin het met die massiewe deportasies van Jode in die ghetto na die Treblinka verdelgingskamp. In die 52 dae voor 12 September 1942, was ongeveer 300 000 Ghetto burgers na Treblinka gestuur en vermoor.
Aan die begin van die deporterings het lede van die Joodse versettingsbeweging vergader, maar besluit teen 'n gewapende opstanding, omdat hulle geglo het dat die Jode werklik na arbeidskampe gestuur word, in plaas van na hulle dood. Teen die einde van 1942 het dit egter duidelik geword dat die Jode vermoor word by dié kampe en het die oorblywende Jode besluit om daarteen te veg.